- Jeg har sjekket utgående postliste og kan ikke finne at byrådet har fulgt oppfordringen og gitt tilbakemelding. Dette er en komplett skandale og vil føre til ytterligere - og unødvendig - utsettelse av E8-utbygging. Vi har allerede brukt alt for lang tid på dette, sier Røymo.
Hun viser til kommunestyrets nei til å bompengefinansiere veistrekningen, og å dessuten utrede det østre alternativ.
- Det foreligger allerede en grundig rapport om vestre alternativ. Når vi nå skal utrede på nytt betyr det flere utsettelser. Det kan ta 10-15 år før vi endelig ser en ende på dette.
- Byrådet beroliget oss med at alt skulle være klart slik at E8 skulle være klar for NTP som legges fram fredag. Det er det ikke, sier hun.